Jazzlinja i Trondheim: Magellan – In search of
2021-09-24 13:00 - 14:00 (Europe/Oslo) | Park – Jazzklubben (tidl. Festsalen), Uttrågata 1-3, Voss, 5700
Menneska lever liva sine i fåkunne. Me har alltid hatt ein sterk trong til å avdekkje det skjulte, begripe det ubegripelege – utforske ukjent farvatn. I 1521 segla Ferdinand Magellan jorda rundt på leit etter nye sjøvegar. I 2021 reiser Magellan igjen, men denne gongen i form av tredjeklassen på NTNU Jazzlinja!
Eit massivt, banebrytande og vakkert ensemble, med eit mannskap beståande av 14 fremadstormande musikarar som seglar i ope landskap. Eit skip lasta med fengslande melodiar, varme harmoniar og brusande rytmar – eit uføreseieleg og originalt musikalsk univers.
Miriam Namtero Kibakaya – vokal
Sara Brasøy Fjeldvær – vokal
Audun Rørmark – fiolin, hardingfele
Ellie Mäkelä – bratsj
Helge Snorri Seljeseth – fiolin
Tuva Halse – fiolin
Peter Robertstad – trombone
Zakarias Meyer Øverli – tenorsaksofon
Benjamín Gísli Einarsson – piano
Anders Waltersdorph Hjemmen – kontrabass
Gard Kronborg – el-bass
Oda Kristine Steinkopf – kontrabass
Odin Leithe Haukø – kontrabass
Øyvind Solhaug Leite – trommer
Tilskipinga er gratis, men hugs at du må ta ut billett! Det er avgrensa kapasitet.

Vossa Jazz-utstilling
2021-09-24 16:30 - 17:00 (Europe/Oslo) | Voss kulturhus, Evangervegen 6, Voss, 5700
Årets Vossa Jazz-kunstnar: gatekunstnaren ITPD.

ITPD er ein bergensbasert kunstnar med bakgrunn som fotograf og teiknar. Fleire av verka hans kan sjåast på veggar i Bergen og Fyllingsdalen. Den anonyme gatekunstnaren er inspirert av legender som AFK og DOLK, og han reknar seg sjølv som ein «old school-kunstnar», med sjablong og spray som viktigaste verktøy. Fleire av verka hans er prega av eit sterkt politisk medvit og velutvikla formkjensle.

Dette er fyrste gong me har ein gatekunstnar som festivalkunstnar, og utstillinga 2021 vil verta presentert både utandørs på Vangen og inne i utstillingsrommet på Voss Kulturhus.

Verket som prydar Vossa Jazz-plakaten 2021 er ein hyllest til Per Jørgensen. Heilt sidan tenåra har festivalkunstnaren vore opptatt av den norske trompetisten sitt fantastiske lydrike og spesielt den musikalske galskapen Jørgensen bidreg med i trioen Jøkleba. Originalen av årets plakat kan du sjå i parkeringshuset Vossapark på Voss.

Dagleg leiar i Norsk Jazzforum, Gry Bråtømyr opnar Vossa Jazz-utstillinga.

Tilskipinga er gratis, men hugs at du må ta ut billett! Det er avgrensa kapasitet.

Fliflet/Hamre feirar for eiga dør
2021-09-24 18:00 - 19:30 (Europe/Oslo) | Park – Vossasalen, Uttrågata 1-3, Voss, 5700, Noreg
Fliflet/Hamre feirar for eiga dør: 30 års-festframsyning med stjernevener
I 2021 er det 30 år sidan dei to leikekameratane Gabriel Fliflet og Ole Hamre for første gong entra scena saman. Med ei ustanseleg oppdagarlyst og speleglede har dei strødd sine musikalske forundringspakker over land og strand. Med trekkspel, trommer, song og stepp og gryter!
Vossa Jazz har vore svært viktig for duoen, med fleire store, krevjande og til tider nokså eventyrlege oppdrag: Danske meistrar har knelt i kjole og kvitt framfor bilete av Sissel Kyrkjebø. Statsminister Stoltenberg har delt scene med serbiske professorar og smørsongarar. Militante nynorsk-songar har dundra ut over idrettshallen i polka-takt! Fliflet/Hamre har difor lyst til at hovudfeiringa skal skje på Vossa Jazz!
Dei lovar ei feiande konsertframsyning, der dei skjeler til historiske hendingar – med fokus på dei som har funne stad på Vossa Jazz – og dei har med seg utsøkte gjester: Rolf-Erik Nystrøm og Thea Hjelmeland!
Det er duka for ei energisk festframsyning med andre ord!
Gabriel Fliflet – trekkspel, vokal
Ole Hamre – trommer, hamrofon, melodika, stepp, vokal
Thea Hjelmeland – vokal
Rolf-Erik Nystrøm – saksofonar

Hanne Ørstavik og Kristin Asbjørnsen
2021-09-24 20:00 - 21:15 (Europe/Oslo) | Voss kulturhus, Evangervegen 6, Voss, 5700
Take my mother home er ei meditativ og spirituell konsertoppleving der spesialskrivne tekstar av Hanne Ørstavik går i dialog med Kristin Asbjørnsen sine tolkingar av spirituals, tonesett av gitarist Olav Torget. Samarbeidsprosjektet vart fyrst framført under Pasjonsukene i Stavanger Domkirke i 2014.
Hanne Ørstavik om Kristin Asbjørnsen:
Jeg har kjent Kristin Asbjørnsen i tjuefem år. Vi har fulgt hverandres kunstneriske utvikling og prosesser, og vi har fulgt hverandres liv. Et liv hvor vi først var døtre, siden har vi selv blitt mødre. Det kjennes dypt meningsfullt å lage denne konserten sammen, en konsert som har fokus på det å stå, og gå, ved siden av, sånn mødre går ved siden av i livene våre. Sånn Maria bar Jesus fram, fødte ham og var ved Jesu side. Og Kristin synger dette åpent, sangen hennes åpner rett inn dit i meg, hvor dette skjer.
Kristin Asbjørnsen om Hanne Ørstavik:
Å lese Hanne Ørstavik er for meg alltid en berørende og utvidende reise. Det hun skriver går så konkret i dialog med meg der jeg er, gjennom hennes presise, varme og lyttende språk. Og det er ekstra rikt å høre henne lese selv. Hanne og jeg møttes samme høst som jeg arvet notematerialet til Ruth Reese, de sangene som danner det musikalske utgangspunktet også for denne konserten. Afro-amerikanske spirituals er universelle livsuttrykk og vandringssanger som bærer det sammensatte og erfarte livet. Det er trøstesanger og kraftsanger.
Om tekstleg innhald seier Ørstavik:
Min fars hus har mange rom, sa Jesus. Men også Maria rommer. Denne kvinnen som ga Jesus rom i kroppen sin, i ni måneder vokste han i henne. Maria som står ved siden av korset. Det er ingen ord igjen etter Maria. Det er en stillhet rundt Maria. Men hun var der. Hun må ha vært der, sånn kvinnene alltid har vært der og er der, i livene, nær kroppene, de små kroppene, de gamle kroppene, holder og bærer. For moderligheten er også et rom, som vi alle kan være, for hverandre.
Hanne Ørstavik debuterte som forfattar med romanen Lekk i 1994, og har sidan gjeve ut 13 romanar. Ho vert høgt skatta av både lesarar og kritikarar, og har vunne ei rekke prisar for forfatterskapet sitt, blant anna Brageprisen, Sultprisen og P2-lyttarane sin romanpris.
Kristin Asbjørnsen er ein av dei mest originale og kritikarroste vokalistane i landet. Med musikk inspirert av vestafrikansk musikk, nordisk jazz og kontemplativ kyrkjemusikk har ho fengsla publikum i inn- og utland i ei årrekke, og ho har både Spellemannsprisar, Alarmpris, Edvardpris og mykje anna på cv’en.
Gitarist Olav Torget og Asbjørnsen har utvikla eit tett kammerspel gjennom mange års samarbeid. Spelet til Olav er i særklasse – uttrykket hans er blant anna utvikla gjennom mangeårig fordjuping i sør- og vest-afrikanske musikktradisjonar.
Hanne Ørstavik – tekstlesing
Kristin Asbjørnsen – vokal
Olav Torget – gitar
Asle Karstad – lyddesign
Tor Ditlevsen – lysdesign
Denne tilskipinga er eit samarbeid med Voss bibliotek.

English
Take my mother home is a meditative and spiritual concert experience, where specially written lyrics by prize winning author Hanne Ørstavik meets the great voice of Kristin Asbjørnsen, who is known for her infusion of West African traditional music, contemporary European jazz and contemplative psalm music.

Hildegunn Øiseth Quartet
2021-09-24 20:00 - 21:15 (Europe/Oslo) | Park – Jazzklubben (tidl. Festsalen), Uttrågata 1-3, Voss, 5700
OBS! Til denne konserten kan du kjøpa enkeltbillett eller billett som òg inkluderer konserten til Gard Nilssen Acoustic Unity (2 i 1: Hildegunn Øiseth Quartet og Gard Nilssen Acoustic Unity).

Våren 2020 kom Hildegunn Øiseth Quartet med ei ny plate, Manana, som betyr takk på pashto. Tittelen «Mañana» peikar mot fleire viktige element i musikken til Øiseth og kvartetten. Hildegunn Øiseth er ein søkande musikar med blikket vendt mot framtida, uredd og nysgjerrig i møte med det ukjende og framande. Etter musikkutdanning og fast engasjement i gruppa Bohuslän Big Band i Sverige, flytta ho til Sør-Afrika på slutten av 90-talet, der ho var medlem av gruppa Uhambo. Sidan den tid har halde fram med å hente inspirasjon i ulike verdshjørne, med fleire turar til Midtausten og land som Malaysia og Pakistan. I kvartetten, med nokre av dei finaste musikarane i landet, har ho funne eit utspring for inspirasjonen og den musikalske skapargleda si.
I møtet mellom det tradisjonelle norske bukkehornet og dei internasjonale inspirasjonskjeldene har Øiseth og kvartetten hennar skapt musikk som hevar seg høgt over landegrenser og kulturelle skilnader. Det musikalske uttrykket er prega av eventyrlyst, musikalsk innsikt og drøymande improvisasjon.
Hildegunn Øiseth – trompet, bukkehorn
Per Oddvar Johansen – trommer
Espen Berg – piano
Magne Thormodsæter – bass

Jonas Alaska
2021-09-24 20:00 - 21:15 (Europe/Oslo) | Gamlekinoen, Uttrågata 9, Voss, 5700
OBS! Til denne konserten kan du kjøpa enkeltbillett eller billett som òg inkluderer konserten til Needlepoint (2 i 1: Jonas Alaska og Needlepoint).
Jonas Alaska er ei av dei sterkaste røystene i den nye generasjonen med norske låtskrivarar. Sidan den Spellemann-vinnande platedebuten i 2011 har han vore ein fast leverandør av kvalitetsmusikk i skjæringspunktet mellom catchy pop, klassisk rock og djup visekunst.
Nostalgi, barndomshistorier, ubehagelege tenåringssituasjonar, humoristiske betraktningar og kjærleiksforteljingar – dette er motiv som stadig dukkar opp i Alaska sitt tekstunivers. Med sterkt nærvære og rå formidlingskraft er han ein av desse sjeldne artistane som verkeleg trengjer gjennom støyen, og kan fengsla tilhøyrarar med nære låtar og særeige gitarspel.
Når Alaska set saman trio vel han musikarar frå øvste hylle: Til Vossa Jazz tek han med seg David Wallumrød på tangentar og Olaf Olsen på trommer. Dette er to av dei aller flottaste, mestspelande og groovy instrumentalistane i landet. Alle med sans for knallgode låtar og musikarar i toppklassen bør få med seg denne konserten!
Jonas Alaska – gitar, vokal
David Wallumrød – tangentar
Olaf Olsen – trommer
Markus Arnet – lyddesign

Skarbø Skulekorps
2021-09-24 21:30 - 22:30 (Europe/Oslo) | Park – Vossasalen, Uttrågata 1-3, Voss, 5700, Noreg
OBS! Til denne konserten kan du kjøpa enkeltbillett eller billett som òg inkluderer konserten til Jaga Jazzist (2 i 1: Skarbø Skulekorps og Jaga Jazzist).

Korpsbevegelsen har fått eit uventa løft, med supertrommis og tidlegare Vossa Jazz-prisvinnar Øyvind Skarbø si nye hovudsatsing Skarbø Skulekorps!
Det heile byrja visstnok med at Skarbø såg at Frogner skolekorps selde alle uniformane sine på finn.no, for ein tusenlapp. Då dukka idéen opp: Kva med å starte eit alternativt skulekorps? Uniformane vart kjøpt, og resten er ein suksesshistorie.
Skarbø fekk oppdraget med å lage bestillingsverk til Nattjazz 2019, og fekk slik høve til å sette saman eit toppa lag med nokre av dei aller beste musikarane i Skandinavia. (Endå eit bevis for kor viktig bestillingar frå festivalar er for musikalsk nyskaping!)
Konserten var ein suksess, og korpset gjekk i Duper studio med Jørgen Træen og laga plate, som kom ut på Hubro hausten 2019. Korpset blåste reint bord hjå musikkjournalistar og platelyttarar.
Berre så ingen korpsentusiastar vert skuffa: Dette er ikkje vanleg korpsmusikk – her er alle spor etter Sousa-marsjar og sur treblås reinska vekk. Skarbø Skulekorps er fengjande og uforutsigbart på same tid, med referansar til så mange sjangrar at det ikkje gir meining å prøve å kategorisere. Afrobeat med techno-bass? Samtidsmusikk for steel-gitar og banjo? 60-tals jazz med 80-tals synth?
Skarbø Skulekorps er korps slik du aldri har høyrt det før. Og deira album nr. 2, Dugnad, på Hubro, som kom i mars har fått strålande kritikkar! Skulekorpset kjem til å spele mykje ny musikk på Vossa Jazz!
Signe Emmeluth – altsaksofon, elektronikk
Eirik Hegdal – C Melody saksofon, klarinett
Stian Omenås – trompet
Ivar Grydeland – pedal steel, gitar
Chris Holm – bass, synth
Øyvind Skarbø – trommer, banjo
Hans-Olav Molde – lyddesign

Gard Nilssen Acoustic Unity
2021-09-24 21:45 - 23:00 (Europe/Oslo) | Park – Jazzklubben (tidl. Festsalen), Uttrågata 1-3, Voss, 5700
OBS! Til denne konserten kan du kjøpa enkeltbillett eller billett som òg inkluderer konserten til Hildegunn Øiseth Quartet (2 i 1: Hildegunn Øiseth Quartet og Gard Nilssen Acoustic Unity).

Sommaren 2019 vart ein skikkeleg tour de force for den travle supertrommisen Gard Nilssen, kjend frå band som Bushman’s Revenge, Cortex, Team Hegdal, Susanne Sundfør, Spacemonkey og Zanussi 5.
Som Artist In Residence for Moldefestivalen gjorde han reint bord med høgt energinivå og eit imponerande tal konsertar med ulike konstellasjonar. Etter festivalen kom to av banda hans ut med fantastiske plater: Bushman’s Revenge og Gard Nilssen Acoustic Unity.
To Whom Who Buys A Record var tittelen på plata til den sistnemnde trioen – eit stikk til lettvinte straumetjenestar og nedgangstidene i platebransjen. Dei som framleis eig ein cd- eller vinylspelar burde verkeleg sikre seg dette albumet. Det er leiken, heilstøypt og halsbrekkande (bokstaveleg talt: sjå video under!) akustisk triojazz, med frisk smak av 60-tal og hardbop. Det som verkeleg gjer inntrykk er kor makeleg og lett trioen får det heile til å høyrast ut, trass all energien og det teknisk svært høge nivået.
Det er ikkje berre Vossa Jazz som elskar den nye plata til Acoustic Unity – platemeldarane i dagspressa var like imponerte:
«Et av årets aller spenstigste jazzalbum» –Audun Vinger, Dagens Næringsliv
«To Whom Who Buys A Record er gjennomført balansekunst på høyt nivå. Acoustic Unity byr på kvalitet i alle ledd.» – Arild R. Andersen, Aftenposten
«Musikk som beviser at inspirasjon fra og andektighet for fortiden ikke er en tvangstrøye for ny kreativitet.» Chris Monsen, Klassekampen
Petter Eldh – kontrabass
André Roligheten – saksofonar
Gard Nilssen – trommer

Needlepoint
2021-09-24 21:45 - 23:00 (Europe/Oslo) | Gamlekinoen, Uttrågata 9, Voss, 5700
OBS! Til denne konserten kan du kjøpa enkeltbillett eller billett som òg inkluderer konserten til Jonas Alaska (2 i 1: Jonas Alaska og Needlepoint).

Kva skjer om ein kombinerer Robert Wyatt og Syd Barrett sine melodiske verdsbilete med dei beste og sprøaste bitane frå 70-tals fusion og progrock? Pluss litt av den lause og leikne kjensla av tidleg Weather Report og det drivande groovet til Chic Corea-plata Return to Forever?
Nei, ein får vel ikkje eigentleg den siste Needlepoint-plata, men ein får i det minste ein form for relevant referansepunkt!
Utforskinga av desse samansette musikalske innfallsvinklane byrja allereie på den førre plata, men på The Diary of Robert Reverie (2018) sit desse elementa som ski på beina til nordmannen: ubesværa, humørfylt, entusiastisk og leikande lett.
Olaf Olsen er ein dynamisk virvelvind bak trommesettet, og tangentmeister David Wallumrød spelar så organisk at ein skulle tru lyden veks rett opp av jorda og ut høgtalarane. Produsent og bassist Nikolai Hængsle knyter det heile saman med fantastisk bassing, og er ikkje redd for å skru på fuzzpedalen når det trengst. Bjørn Klakegg sitt unike og kreative gitarspel går som ein raud silketråd gjennom låtane, frå mjuk, varm jazz til vill rockeheroisme.
Mange av tekstane frå den nye plata er inspirerte av nærmiljøet i den svenske bygda der Bjørn bur – med hovudpersonen Robert – den draumande einstøingen.
Bjørn Klakegg – vokal, gitar
David Wallumrød – hammond, tangentar
Olaf Olsen – trommer
Nikolai Hængsle – bass
Markus Arnet – lyddesign

Jaga Jazzist
2021-09-24 23:15 - 2021-09-25 23:15 (Europe/Oslo) | Park – Vossasalen, Uttrågata 1-3, Voss, 5700, Noreg
OBS! Til denne konserten kan du kjøpa enkeltbillett eller billett som òg inkluderer konserten til Skarbø Skulekorps (2 i 1: Skarbø Skulekorps og Jaga Jazzist).

I over 25 år har Jaga Jazzist helde stand som eitt av landets beste, viktigaste, mest interessante og kompromisslause band. Dei har tidlegare vitja festivalen i 2005 og 2014 – og no gler me oss stort til å sjå dei igjen i 2021!
Jaga Jazzist har alltid nekta å kvile på laurbæra. Gjennom heile karriera har dei fornya seg, funne nye veger og dikta nye musikalske suksessoppskrifter frå album til album, med samtidsjazz, post-rock, klubbmusikk, elektronika og prog-rock som viktige referansepunkt.
Trass all fornyinga og eksperimenteringa har dei utvikla ein sterk identitet – ein kjenner alltid att Jaga! Episk, cinematisk og medrivande er ord som fort dukkar opp om ein skal skildra kjensla musikken deira formidlar.
Gruppa består av drivande dyktige musikarar som på kvar sin kant er bandleiarar, produsentar, teknikarar eller travle studiomusikarar i andre sentrale prosjekt på den norske musikkscena. Kanskje ligg litt av forklaringa på bandet sin suksess her: Alle medlemmane har spanande impulsar og ulike musikalske erfaringar som dei tek med seg inn i Jaga Jazzist-miksen. Dette gjeld ikkje minst syskenparet Lars og Martin Horntveth, som utgjer den harde kjerna som hovudkomponistar i bandet.
Martin Horntveth – trommer, trommemaskin og vokal
Lars Horntveth – tenorsaksofon, sopransaksofon, bassklarinett, klarinett, gitar, tangentar
Line Horntveth – tuba, perkusjon, fløyte, melodika, vokal
Andreas Mjøs – vibrafon, gitar, trommer, elektronikk
Marcus Forsgren – gitar, effektar
Even Ormestad – bass, tangentar
Øystein Moen – tangentar
Erik Johannessen – trombone, perkusjon

English
Jaga Jazzist has been one of Norway’s most important, exciting and uncompromising groups since they were formed 25 years ago. With their eclectic and powerful mix of contemporary jazz, post rock, club music, electronica and prog rock, they have discovered a musical landscape that really resonates with diverse music lovers from all over the world. Now there are rumors about a new release… They have played at Vossa Jazz in 2005 and 2014 – and now we are looking forward to see and hear them live once again!

Sheila Jordan & Cameron Brown
2021-09-25
Denne konserten er utsett til Vossa Jazz i april 2022.
Jazzpioneren Sheila Jordan vitja Vossa Jazz for fyrste gong i 1983, og sist i 2017. Då vart det m.a. skrive: «Då jazzveteran Sheila Jordan gjekk på scena så blei det heitt i rommet. Hennar naturlege sjarm og karisma fylte salen med hardt treffande varmebølgjer som om det var sumar.»
92-åringen har ei særs finjustert musikkjensle, stor formidlingskraft og mange sterke forteljingar frå ei lang og omfangsrik karrière. Charlie Parker kalla ho «the singer with the million ears», grunna hennar store evne til å lytte til medmusikantane sine. Jordan er ein pioner innan scat-song, og var ein av dei fyrste som kombinerte denne songteknikken med reint kontrabass-akkompagnement. Denne gongen òg tek ho med seg den svært røynde bassisten Cameron Brown, som mellom andre har spelt med Art Blakey, Chet Baker og Don Pullen/George Adams Quartet.
Sheila Jordan – vokal
Cameron Brown – kontrabass

Jazznytt 18
2021-09-25 11:00 - 11:30 (Europe/Oslo) | Gamlekinoen, foajeen, Uttrågata 9, Voss, 5700
Velkomen til salongklubben Jazznytt 18, der tidsskriftet Jazznytt tek innhaldet til scena med intervju
med kulturjournalist Audun Vinger som vert.
Møt årets Tingingsverk-komponist!
Kva hende på vegen frå Oppdal via Austin, Texas til Voss? Dette og meir får du svar på i eit eksklusivt
møte med årets Tingingsverkkomponist, Ingebrigt Håker Flaten.
Tilskipinga er gratis, men hugs at du må ta ut billett! Det er avgrensa kapasitet.

Badnajazzparade
2021-09-25 12:00 - 12:20 (Europe/Oslo)
I år vert det parade med ein vri! Fotballklubben Voss er 100 år i år og startar feiringa med parade saman med oss!
Paraden byrjar ved Voss gymnas og endar opp ved idrottsplassen. Store og små er hjarteleg velkomne til å vera med, og du kan ta med instrument om du vil.

Morgonrode
2021-09-25 12:00 - 13:15 (Europe/Oslo) | Osasalen, Ole Bull Akademiet, Strengjarhaugen 6, Voss, 5700, Noreg
Morgonrode blandar tradisjonell norsk folkemusikk med jazz og improvisert musikk på ein rå, drivande og utforskande måte. Dei har spelt saman sidan 2015, og har latt høyre frå seg på ei rekke folkemusikkscener og -festivalar rundt i landet.
I 2019 kom den etterlengta debutplata, med springarar, salmar, viser og bånsullar på repertoaret. I Morgonrode sitt musikalske uttrykk får desse tradisjonelle sjangrane utfalda seg fritt i nye himmelretningar. Dei tradisjonelt skulerte musikarane tek alle triks i boka i bruk når kammermusikk, strykekvartettar, tradisjonelle slåttespel, vare folketoner og klangbaserte improvisasjonar smeltar saman til ei høgare eining.
«Hypnotiske folketoner!» meinte Audun Vinger i DN, og kalla musikken for «noe av den mest spennende og medrivende norske musikken man kan høre for tiden».
Selma French Bolstad – nøkkelharpe, hardingfele, vokal
Helga Myhr – hardingfele, vokal
Rasmus Kjorstad – oktavfele, vokal
Fredrik Luhr Dietrichson – kontrabass
Olaf Olsen – trommer, perkusjon

English
Morgonrode blends traditional Norwegian folk music with jazz sensibilities and improvisation in a fresh and explorative way! Norwegian music journalist dubbed the latest album «Hypnotical folk music», and dubbed the record «one of the most exciting and enthralling pieces of Norwegian music in these times».

Badnajazz: Skarbø Skulekorps og Voss skulemusikk
2021-09-25 12:45 - 13:30 (Europe/Oslo) | Voss kulturhus, Evangervegen 6, Voss, 5700
I 1992 reiste Øyvind Skarbø på sin første korpstur nokon sinne. Til Voss. Dette sette så djupe spor, at han den dag i dag har sitt eige skulekorps, Skarbø Skulekorps. Der han ikkje berre er trommeslagar, men også komponist, dirigent, foreldrevakt, leiar og materialforvaltar.
Når Øyvind og korpset hans no reiser tilbake til Voss på korpstur, er det for å laga ein Badnajazz-konsert du aldri har sett eller høyrt makan til!
Forsterka med Voss skulemusikk og illustratør Fredrik Rysjedal, har Øyvind og trompetist Stian Omenås laga ny musikk til dette superkorpset. Vi kan røpe såpass: Dette gir ikkje assosiasjonar til 17. mai, men kanskje heller 35. mars 2057 på planeten Jupiter.
Øyvind Skarbø – trommer
Stian Omenås – trompet, synth
Signe Emmeluth – altsaksofon, elektronikk
Chris Holm – bass, synth
Fredrik Rysjedal – teikning/video
Voss skulemusikk

Bra damer med Guri Solberg og Ruth Lillegraven
2021-09-25 13:00 - 14:00 (Europe/Oslo) | Park, Uttrågata 1-3, Voss, Noreg
Sidan 2016 har Guri Solberg intervjua godt over hundre kvinner i podcasten Bra damer. Artistar, skodespelarar, idrettsutøvarar og andre engasjerte kvinner har fortalt om familieliv, karriere, komplekser, sex og ambisjonar.
TV2-profil og journalist Guri Solberg har vakse opp på Voss, og jobba som frivillig på Vossa Jazz frå 1992 til 2003. Ho møtte også sin musikarmann på festivalen, og har dermed mange og sterke band til både bygda og festivalen.
På Vossa Jazz møter ho forfattar Ruth Lillegraven frå Granvin.
Lillegraven debuterte som forfattar i 2005 og har sidan skrive ei rekkje bøker både for barn og vaksne. Ho har m.a. skrive manus til Husmann som vert framført i kulturhuset sundag på festivalen. I 2018 kom den psykologiske thrilleren Alt er mitt – og tidlegare i år kom oppfylgjaren Av mitt blod.
I 2013 vann ho Brageprisen for diktsamlinga Urd og Nynorsk litteraturpris for Sigd i 2016. For den første diktsamlinga si for barn, Eg er eg er eg er (2016), blei ho nominert til både Brageprisen og Kritikarprisen. To år seinare kom barnediktsamlinga Skogen den grøne, som blei nominert til Kulturdepartementets litteraturpris for beste barne- og ungdomsbok.
Tilskipinga er gratis, men hugs at du må ta ut billett! Det er avgrensa kapasitet.

Klangen av Hoem
2021-09-25 14:00 - 15:15 (Europe/Oslo) | Gamlekinoen, Uttrågata 9, Voss, 5700
”Ei framsyning for minnebøkene”, vart det sagt, då Ine Hoem og Erlend Skomsvoll med orkester hylla 70-årsjubilanten og forfattargiganten Edvard Hoem med eit utseld bestillingsverk for Moldejazz 2019.
”Klangen av Hoem” speglar Edvard Hoem sitt lange forfattarskap som sangtekstforfattar i samarbeid med ulike komponistar. Erlend Skomsvoll har saman med Ine Hoem plukka ut det beste av det beste frå dette omfangsrike materialet, og arrangert perlene for orkester. Skomsvoll har tatt vare på og framheva den unike klangen som susar gjennom Hoem sin produksjon, som blant anna omfattar tekstar til låtar av Henning Sommerro, Håkon Berge, Kurt Weill og Jo Skaansar.
«Jazz møter vise møter salme møter improvisasjon» – spelt av eit orkester beståande av nokre av dei mest melodiske og innovative jazzmusikarane i landet, med den framifrå strykekvartetten Oslo Strings på toppen av det heile!
Skomsvoll maktet på sitt særegne vis å videreformidle Edvard Hoems fantastiske sangskatt med datter Ine Hoem som strålende vokalist foran et fantastisk orkester. (Romsdals Budstikke)
Festkonserten i anledning Edvard Hoems 70-årsdag ble en klangfull opplevelse. Det sørget et
fantastisk ensemble for anført av Hoems datter Ine på vokal og Erlend Skomsvolls lekne og mektige arrangement. (Tidens Krav)
Erlend Skomsvoll – piano, arrangement
Ine Hoem – vokal
Mats Eilertsen – kontrabass
Håkon Mjåset Johansen – trommer
Birger Mistereggen – perkusjon, munnharpe m.m.
Martin Myhre Olsen – saksofon
Hanna Paulsberg – saksofon
Elisabeth Lid Trøen – saksofon
John Pål Inderberg – saksofon
Edvard Hoem – tekstlesing
Oslo Strings
Lise Voldsdal – fiolin
Ragnhild Lien – fiolin
Tora Wærvågen – fiolin
Kaja Fjellberg Pettersen – cello
David Solhem – lyddesign

Espen Berg Trio
2021-09-25 15:00 - 16:00 (Europe/Oslo) | Osasalen, Ole Bull Akademiet, Strengjarhaugen 6, Voss, 5700, Noreg
Stjernepianist Espen Berg har vunne den prestisjetunge jazzprisen JazZtipendiatet, han har laga bestillingsverk til Moldejazz med Trondheim Jazzorkester som «backingband» og han har spelt med artistar som Seamus Blake, Anders Jormin, Mathias Eick, Marius Neset, Mats Eilertsen og Per Jørgensen, for å nemne eit lite utval. Men det er trioen som er ryggrada i det kunstariske virket hans.
Tredjealbumet til Espen Berg Trio, Free to play, kom i 2019, og medførte konsertar verda over og lovord frå internasjonal jazzpresse:
«Like all the best music, this album reveals something new and pleasing on each successive hearing», skreiv Barry Witherden frå BBC Music Magazine.
Det fargerike albumet utfordrar med melodisk og rytmisk kompleks jazz, strålande framført av den dynamiske og temperamentsfulle trioen. Musikken er tydeleg influert av amerikansk jazztradisjon, blanda med nordiske klangar og stor eksperimentvilje frå Berg, bassist Bárður Reinert Poulsen frå Færøyene og København-baserte Simon O. Albertsen
Ikkje gløym å sjekke ut den nydlege konsert-videoen frå Lofot-fjella, nedst på sida!
Espen Berg – piano
Barður Reinert Poulsen – bass
Simon Olderskog Albertsen – trommer

English:
Norwegian piano player Espen Berg has played in various constellations with artists such as Seamus Blake, Anders Jormin, Mathias Eick, Marius Neset, Mats Eilertsen and Per Jørgensen to name a few. But the backbone of his musical life is his trio. With the colorful album Free to Play (2019), the group challenged both themselves and the listeners with melodic yet rythmically complex jazz music, influenced by American and Nordic jazz music. «Like all the best music, this album reveals something new and pleasing on each successive hearing», wrote Barry Witherden from BBC Music Magazine.

Eldrejazz: Siril Malmedal Hauge & Jacob Young – "Chasing Sunsets"
2021-09-25 16:00 - 17:00 (Europe/Oslo) | Velferdsentralen, Miltzowsgate 2, Voss, 5700, Noreg
I 2018 gav duoen ut debutalbumet «Last Things» som blei møtt av overveldande gode omtalar og respons frå eit samla pressekorps i inn- og utland. Dei har blitt omtalt som eitt av årets høgdepunkt i velrennomerte jazzmagasin verda over. Albumet vann Sølvprisen i det japanske Jazz Critique Magazine for Best Jazz Vocal Album i 2018, og blei i 2019 nominert til IMA i New York City i same kategori.
Duoen kom i 2020 ut med nytt kritikerrost album, «Chasing Sunsets», som m.a. blei løfta fram på lista til Disk Union (Japan) for «best records 2020». Musikarane er saman om produksjonen og har begge skrive ny musikk og bidrar på fleire instrument kvar, song kvar for seg og duett. I tillegg til å framføra klassikarar på sin eigen måte. Ein av Noregs flottaste jazzduoar!

Siril Malmedal Hauge – vokal. mandolin, ukulele
Jacob Young – vokal, gitar, gitalele

Sagn
2021-09-25 17:00 - 18:30 (Europe/Oslo) | Park – Vossasalen, Uttrågata 1-3, Voss, 5700, Noreg
DENNE KONSERTEN ER DESSVERRE AVLYST

Arild Andersen, Kirsten Bråten Berg, Bugge Wesseltoft, Frode Alnes, Bendik Hofseth og Thomas Strønen kjem tilbake med Tingingsverket Sagn!
Om ein skal rangera alle Vossa Jazz sine Tingingsverk etter musikalsk kvalitet, nyskaping og omfang på presseomtalar er Sagn av Arild Andersen frå 1990 eitt av dei som absolutt fortener pallplassering. Dette var eit nybrottsarbeid i skjæringspunktet mellom jazz og norsk folkemusikk – Sagn har vorte ståande som definerande innanfor denne hybridsjangeren.
Ei slik sjangerblanding står ofte i fare for å falle i ei av to grøfter: Enten vert det «oppjazza folkemusikk», eller «jazz i folkemusikkdrakt». Med Sagn viste Arild Andersen, Kirsten Bråten Berg og dei framifrå musikarane i bandet at det finst ein tredje veg, som krev musikalsk balansekunst på høgt nivå, og er desto meir fruktbar.
Arild Andersen fekk stor respekt for folkemusikken etter å ha høyrd Bråten Berg syngja. Då han komponerte låtmaterialet til Sagn, ville han at musikken skulle retta seg etter folketonane, og ikkje omvendt, som han forklarte i eit intervju i 1990:
Jeg hadde veldig lyst til å beholde folkemusikken helt sånn som Kirsten synger det, og bare improvisere på den stemningen som denne musikken gav. Ikke nødvendigvis på skalaen engang, men bare på den stemningen, og da hentet jeg fram dette fra frijazzen. Det å bare kunne ta en liten lyd å improvisere på, fikk jeg på en måte bruk for igjen. Jeg tenkte et sånn veldig lite rom hvor folkemusikken eksisterer, men hvor man får lov til å søke rundt i hjørnene innenfor den ramma med å improvisere. Og det ble etter hvert det som blei viktig for meg når jeg jobba videre med Kirsten, ikke å lage å lage jazzmusikk ut av folkemusikken.
Sagn vart ein stor suksess – både den bejubla konserten på Vossa Jazz og den kritikarroste plateinnspelinga av verket, som kom ut på Kirkelig Kulturverksted og ECM året etter.
Under kan de lese nokre presseklypp fra festivalhelga 1990.
Kirsten Bråten Berg – vokal
Bendik Hofseth – saksofon
Frode Alnæs – gitar
Bugge Wesseltoft – piano, tangentar
Arild Andersen – bass
Thomas Strønen – trommer, perkusjon

English
If one were to rank all the Main Commisioned Works [Tingingsverk] of Vossa Jazz according to quality, creativity, musical importance and positive mentions in the press, Sagn from 1990 by Arild Andersen would definitely belong somewhere on the podium. This work showed that it is possible to blend traditional folk music with jazz in a way that transcends the more typical «jazzed up folk music» or «jazz music with folk instrumentation». Andersen and the group of amazing musicians used tools from improvisational jazz to explore the musical landscape of traditional Scandinavian folk music in a way that has proved hugely influental on later experiments in the same genres.
We are very pleased to be able to hear Sagn once again at Vossa Jazz, with the same great musicians, almost exactly 30 years after the premiere!

Moksha
2021-09-25 20:00 - 21:15 (Europe/Oslo) | Park – Jazzklubben (tidl. Festsalen), Uttrågata 1-3, Voss, 5700
OBS! Til denne konserten kan du kjøpa enkeltbillett eller billett som òg inkluderer konserten til Petters Festjam feat. John Pål Inderberg (2 i 1: Moksha og Petters Festjam).

Moksha skapar dei eit distinkt møte mellom jazz, indisk raga, stemningsfull improvisasjon og komplekse rytmar.
Musikken inviterer til meditasjon og ettertanke, i eit spel mellom kjensler og intellekt. Albumet The Beauty of an Arbitrary Moment er ein sjølvsikker og inspirert debut som leverer mykje og lovar meir for framtidige utgjevingar.
Moksha har dei siste åra turnert i Noreg, Europa og i Nepal og har samarbeidd med artistar som Ashraf Sharif Khan (Pakistan), Rubin Shrestha (Nepal) og Bugge Wesseltoft (Noreg). I april 2016 ga Moksha ut si kritikarroste debutplate The beauty of an Arbitrary Moment på plateselskapet Jazzland.
«Combining Nordic jazz and Indian Raga, Moksha’s music can veer off into intense realms of expression» – John Ephland, Downbeat Magazine January
På Vossa Jazz er Ola Kvernberg vikar for Tore Flatjord.

Oddrun Lilja Jonsdottir – gitar
Ola Kvernberg – fele
Sanskriti Shrestha – perkusjon, vokal

Hedvig Mollestad Trio
2021-09-25 21:30 - 22:45 (Europe/Oslo) | Park – Vossasalen, Uttrågata 1-3, Voss, 5700, Noreg
OBS! Til denne konserten kan du kjøpa enkeltbillett eller billett som òg inkluderer konserten til Valkyrien Allstars (2 i 1: Hedvig Mollestad Trio og Valkyrien Allstars).

For kvart nye Hedvig Mollestad Trio-album, prøver kritikarane å finne opp eit passande sjangernamn for den trollbindande, kompromisslause og «rett-i-mellomgølvet-musikken» trioen spelar. Jazz eller rock? Stonerswing? Eller kanskje doomjazz? Magasinet Classic Rock kom nærast: Jazz Sabbath!
I mars 2021, ti år etter debutalbumet Shoot! kom ut, sleppte trioen sitt sjuande album, med tittelen Ding dong. Your Dead – og fekk strålande omtalar!
Vossa Jazz-gjengarar hugsar sjølvsagt det strålande Tingingsverket til Mollestad – Ekhidna frå 2019, som vann Spellemann og kom ut på plate på Rune Grammofon i 2020. Mollestad har gjesta festivalen fleire gongar i andre høve, blant anna med trioen og som del av bandet til Jarle Bernhoft i 2016. No gler me oss stort til å høyre ho og bandet igjen!
Energiladet instrumentalrock med jazz i hjørnene, de er virkelig et band, og det lar seg høre. Den gleden de viser, smitter, og tilropene fra publikum er utvetydige! – Arild Andersen, Aftenposten

Hedvig Mollestad – gitar, vokal
Ellen Brekken – bass
Ivar Loe Bjørnstad – trommer

Petters Festjam feat. John Pål Inderberg
2021-09-25 21:45 - 23:00 (Europe/Oslo) | Park – Jazzklubben (tidl. Festsalen), Uttrågata 1-3, Voss, 5700
OBS! Til denne konserten kan du kjøpa enkeltbillett eller billett som òg inkluderer konserten til Moksha (2 i 1: Moksha og Petters Festjam).
Petters JazzJam har dei siste åra vorte ein institusjon i miljøet rundt NTNU Jazzlinja i Trondheim. Under Trondheim Jazzfest 2020 vart festivalutgåva Petters Festjam etablert, og no kjem den elleville jamseansen til Voss og Vossa Jazz. Med på laget har Petter Dalane den legendariske John Pål Inderberg, den ekstraordinære Håkon Mjåset Johansen og den formidable Oda Steinkopf. Spenn fartsbeltet og gjer deg klar for ein morosam, planlagt og improvisert fest!
Petter Dalane – piano
John Pål Inderberg – saksofon
Håkon Mjåset Johansen – trommer
Oda Steinkopf – bass

Valkyrien Allstars
2021-09-25 23:15 - 2021-09-26 00:30 (Europe/Oslo) | Park – Vossasalen, Uttrågata 1-3, Voss, 5700, Noreg
OBS! Til denne konserten kan du kjøpa enkeltbillett eller billett som òg inkluderer konserten til Hedvig Mollestad Trio (2 i 1: Hedvig Mollestad Trio og Valkyrien Allstars).
Valkyrien Allstar er her framleis – takk og pris! Dei er eitt av landets desidert beste liveband, og har sidan oppstarten i 2007 vore pådrivarar og pionerar innan utviklinga av moderne, arrangert folkemusikk!
Bandet har dratt i nye retningar for kvar utgjeving, og har enda opp med eit særeige, potent og spanande uttrykk som dei ikkje deler med nokon.
På det komande albumet hvordan kan man ta det rolig uten å kjede seg blandar dei pop og rock med norsk tradisjonsmusikk som aldri før, med strålande tekstar, energi og overraskende vendingar på ei seng av det som vanskeleg lar seg simulera: gnistrande samspel. Me gler oss stort til å sjå og høyre dei på scena i Vossasalen under årets Vossa Jazz!
Tuva Syvertsen – fele, voka
Magnus Larsen Jr – bass
Erik Sollid – fele
Martin Langlie – trommer
Steffen Telstad – lysdesign
Øystein Etterlid – lyddesign

Siril Malmedal Hauge
2021-09-26 12:00 - 13:15 (Europe/Oslo) | Osasalen, Ole Bull Akademiet, Strengjarhaugen 6, Voss, 5700, Noreg
Siril Malmedal Hauge er ein særs spanande og allsidig vokalist, instrumentalist, komponist og lyrikar med sterke røter i jazztradisjonen. I 2019 kom Uncharted Territory: debutplata hennar som bandleiar. Med ei perfekt blanding av popenergi og melodisk jazz i singer-songwritertradisjon overtydde den unge jazzsongaren frå Sula og det strålande bandet både platemeldarar og publikum. I vår kom den etterlengta oppfølgaren, som me får høyre smakebitar frå under årets festival.
Malmedal Hauge meistrar både ljos og skugge i sine melodiar og si tekstverd, men til sjuande og sist er det glede, livskraft og varme som vinn fram som den viktigaste grunntonen i musikken hennar.
«En stemme for fremtiden» – Aftenposten, omtale av Uncharted Territory
Siril Malmedal Hauge – vokal, mandolin
Martin Myhre Olsen – saksofonar
Torgeir Hovden Standal – gitarar
Johan Lindvall– piano
Martin Morland – bass
Henrik Lødøen – trommer

Badnajazz: Hekla Stålstrenga med Badnajazzkoret og elevar frå Gullfjordungen skule
2021-09-26 13:00 - 14:00 (Europe/Oslo) | Park – Vossasalen, Uttrågata 1-3, Voss, 5700, Noreg
Trass pandemi og konsertpause i 2020 har Hekla Stålstrenga-gjengen brukt tida godt. Bandet har for aller fyrste gong skrive ny Hekla-musikk for born, og dette blir det både konsertar og plate av. Musikken er bestilt av Senja Barnefestival i samarbeid med Vossa Jazz.
Songane tek oss med til Skravla Gård, der me får møte finurlege karakterar som Sure Sjura, Flyndra Klaus og Feite Kveita Ellinor! Det vert besøk i oldemor sitt hus, båtbygging og snørydding òg.
Me ser fram til urpremiere på Vossa Jazz – saman med vårt eige strålande Badnajazzkor, under leiing av Anne Siri Undeland Bauthus og Olav Undeland.
Anne Nymo Trulsen – trøorgel, vokal
Ole-Jakob Larsen – trommer
Ragnhild Furebotten – fele, vokal
Tore Bruvoll – gitar
Ida Karoline Nordgård – bass
Badnajazzkoret
Elevar frå Gullfjordungen skule

Irene Tillung med Ti på Taket
2021-09-26 13:30 - 14:45 (Europe/Oslo) | Gamlekinoen, Uttrågata 9, Voss, 5700
Irene Tillung og Ti på Taket med nyskrive verk til Vossa Jazz!
Irene Tillung frå Voss har verkeleg blitt lagt merke til innan norsk folkemusikk dei siste åra. Ho har gjeve ut til saman ni album, og ho har turnert med artistar som Tindra, Frøholm/Tillung, Maar og Eli Storbekken. Hildersyn (2017) var namnet på debutplata til Ti på Taket – ei omfangsrik gruppe med framifrå musikarar frå ulike sjangrar, sett saman av Tillung. Plata, som vart produsert av Mathias Eick, fekk strålande omtalar frå presse og musikkelskarar landet over.
Irene Tillung kjem til Vossa Jazz med nokre nye, spanande namn «på taket», og ikkje minst: Heilt ny musikk, komponert på bestilling av Vossa Jazz!
Dette seier Tillung sjølv om musikken:
Timannsensemblet Ti på Taket er resultatet av eit ønske om å smelte saman alt eg hadde i min musikalske bagasje. Musikarane eg har med meg har røter i sjangrar som jazz, folkemusikk, populærmusikk og klassisk musikk, og desse ulike musikalske innfallsvinklane er med på å gje lydbiletet djupn og stor spennvidde. Nokre gongar brukar eg musikarane på ein orkestral måte der instrumenta er med å fargelegge og gje klanglege effektar, og tidvis får dei eminente musikarane rom til å boltre seg fritt.
Irene Tillung – akkordeon, komponist
Tore Brunborg – saksofon
Erik Sollid – hardingfele
Erlend Viken – fele, oktavfele
Lise Voldsdal – bratsj og fiolin
Ragnhild Lien – fiolin
Kaja Fjellberg Pettersen – cello
Juhani Silvola – gitar
Sondre Meisfjord – kontrabass
Pål Hausken – trommer
English
Irene Tillung is a folk musician and composer from Voss, who has released nine albums and played with groups/artists such as Tindra, Frøholm/Tillung, Maar og Eli Storbekken. Together with the ten person ensemble «Ti på taket» [«Ten on the roof»], consisting of some of the best Scandinavian folk and jazz musicians, she made the amazing album Hildersyn in 2017, produced by Mathias Eick. Tillung and her group comes to Vossa Jazz with new band members and newly written music, commissioned by Vossa Jazz!

Superjazz med Supergruppo og Proffene
2021-09-26 14:00 - 15:00 (Europe/Oslo) | Voss kulturhus, Evangervegen 6, Voss, 5700
Det vert tradisjonen tru Superjazz på Vossa Jazz! Denne gongen får me storfint besøk frå Bergen.
Proffene har sidan 1988 gledd folk i alle aldrar ved å opptre i inn- og utland. Dei har som målsetjing å vere med på å skape eit betre samfunn ved å endre haldningar og ved å vise at ekte glede gjer menneska positive!
Proffene vil engasjere seg i samfunnsdebatten, og håpar dei kan bidra til å få eit «rikare» og betre samfunn å leve i.
Når dei no skal opptre saman med Supergruppo på Superjazz vil det garantert bli ei positiv oppleving både for utøvarar og publikum!

Petter Wettre
2021-09-26 15:00 - 16:15 (Europe/Helsinki) | Osasalen, Ole Bull Akademiet, Strengjarhaugen 6, Voss, 5700, Noreg
Petter Wettre har sidan tidleg 90-tal markert seg som ein av dei viktigaste utøvarane på den norske jazzscena. Med Petter Wettre Trio og Wettre Quartet har han sanka fleire Spellemann-prisar, laga ei rekke knallgode album og spelt på scener verda over.
Den virtuose saksofonisten er best kjend for å spele jazz som verkeleg groover, sjølv om det musikalske uttrykket som oftast er nærare avantgardejazzen enn den meir tradisjonelle swing- og bopmusikken. Men i arbeidet med si siste innspeling – The Last Album – har han gjeve seg i kast med det han sjølv kallar «den ultimate utfordringa»: balladen.
Med det siste albumet openberrer altså Wettre ei meir lyrisk og stillfaren side, gjennom kjenslevare melodiar og varsame komposisjonar.
Kvartetten til Wettre har eit internasjonalt preg, med spanande og svært røynde jazzmusikarar.

Jerry Bergonzi seier dette om plata:
“It is refreshing to hear a ballad album of all originals. Each tune has a hook and keeps the listener engaged throughout. Petter’s playing is masterful with an amazing core in his sound throughout all registers. He leaves his heart out there for everyone to hear. The solo piece is a lesson on how to play the saxophone and loved the intimacy with the bass duo as well. A must listen”
Petter Wettre – saksofon
Vincent Bourgeyx – piano
Viktor Nyberg – bass
Francesco Ciniglio – trommer

English
Petter Wettre has been one of Norway’s finest and most important saxophone players since the early nineties. He is best known for playing groovy and swing based music with a big portion of avant garde influence. For his last album, aptly called The Last Album, he changed direction and tried his hand at what he has dubbed “the ultimate challenge”: the ballad.

Husmann
2021-09-26 15:00 - 16:15 (Europe/Oslo) | Voss kulturhus, Evangervegen 6, Voss, 5700
Korleis var livet på husmannsplassar i Hardanger i gamle dagar?
Kvemmadokkje er namnet på ein vakker og godt bevart husmannsplass frå omlag 1820, som ligg på Børsheim gard i Ulvik. Denne staden har vorte utgangspunkt for ei heilt spesiell musikkteaterframsyning, som vart urframført sommaren 2019.
Med manus skrive av den prisløna forfattaren Ruth Lillegraven frå Granvin, musikk komponert av dei fantastiske folkemusikarane Rannveig Djønne og Annlaug Børsheim, skodespel av Morten Svartveit og Kjærsti Odden Skjeldal og folkedans av Torkjell Lunde Børsheim vart dette eit verk med kvalitet i alle ledd og sterk lokal og historisk tilknyting. Framsyninga var rett og slett altfor bra til å berre verte framført den eine gongen! (Til Vossa Jazz kjem Endre Hellestveit i staden for Morten Svartveit.)
Forfattar Lillegraven har dukka djupt ned i det historiske materialet, gjennom både skriftlege kjelder og lokale ressurspersonar. Ho jobba for å få til ei nyansert og røyndomstru skildring. Dette fortalde ho til Avisa Hordaland i førekant av urframføringa:
Det handlar om levde liv tilbake i tid. Men Husmann vert ikkje eit portrett av eitt menneskeliv. Det vert ei skildring av mange menneske og lagnader, og av ei tid og ein måte å leva på. Det var mykje hardt arbeid og fattigdom, men eg prøver å få fram at livet var meir enn det, også den gongen. Folk gjekk på fest, folk vart forelska, ungar vart fødde.

Rannveig Djønne – toradar
Annlaug Børsheim – feler, gitar, song
Endre Hellestveit – skodespel
Kjærsti Odden Skjeldal – skodespel
Torkjell Lunde Børsheim – folkedans

English
How was life in the crofts [small, rented farm] of Hardanger in the early 19th century? The award winning writer Ruth Lillegraven has teamed up with a great group of musicians, actors and dancers from Hardanger, to tell a story based on historical material from the life at Kvemmadokkje 200 years ago.

Sjå her for filmsnutt frå urframføringa
